0000C000
राजधानी दिल्ली के विवेक विहार में एक शादीशुदा महिला से तीन लोगों ने मारुति वैन में रेप किया और फिर उसे दिलशाद गार्डन में फेंक दिया. इंसानियत पार करने की हद देखिए कि महिला के दो साल के नन्हे बेटे के सामने इस घिनौनी करतूत को अंजाम दिया गया.
पीड़ित महिला अपने पति के साथ नंदनगरी इलाके में किराए के मकान में रहती है. वहां मकान मालिक सोनू के साथ दोनों पति-पत्नी की नोंक -झोंक होती रहती थी.
महिला का आरोप है कि आरोपी सोनू उन्हें किराए के नाम पर बार-बार तंग करता था. सोनू की बहन से भी पीड़ित महिला की कहासुनी हो चुकी थी. वारदात के दौरान सोनू समेत तीनों आरोपियों के अलावा सोनू की बहन खुद कार में मौजूद थी.
जब महिला ने अपनी गुहार थाने में लेकर गई तो पुलिस ने पहले एफआईआर दर्ज करने से इंकार कर दिया. आप कार्यकर्ताओं की मदद से तीन दिन बाद महिला ने थाने में एफआईआर दर्ज कराई. अब पीडित महिला की मांग है कि जल्द से जल्द आरोपियों को उनके गुनाह की सजा दी जाए.
vec_Latn hin_Deva hin_Deva hin_Deva hin_Deva